Diari Oficial de la Generalitat Valenciana


Sumari del DOGV 9733, del 27-11-2023 (2023/11048)

RESOLUCIÓ de 16 de novembre de 2023, del conseller d'Educació, Universitats i Ocupació, per la qual es nomena Antonio Pérez Pérez com a vocal del Consell Social de la Universitat d'Alacant.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9733

Data del DOGV
:   27-11-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/11062


Data del document
:   16-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 16 de novembre de 2023, del conseller d'Educació, Universitats i Ocupació, per la qual es nomena Antonio Pérez Pérez com a vocal del Consell Social de la Universitat d'Alacant.  
   
 [2023/11757]  
La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i el funcionament del Consell Social, amb la garantia de la presència de persones proposades pels diferents sectors representatius de la vida econòmica, social i cultural de l'entorn, coneixedores de l'activitat i la dinàmica universitàries, així com l'absència de conflicte d'interessos amb la universitat.  
La Llei 2/2003, de 28 de gener, de consells socials de les universitats públiques valencianes, regula en l'article 5 la composició d'aquests i establix en l'apartat 4.e que un vocal serà designat per la diputació provincial de la província en què radique la universitat i que formarà part del grup de representació dels interessos socials, que segons l'article 6 de la llei esmentada, seran nomenats per la persona que exercisca la titularitat de la conselleria competent en matèria d'universitats. Al seu torn, l'article 7 disposa que el mandat dels vocals del Consell Social que representen els interessos socials tindrà una duració de quatre anys, comptats des de la publicació del nomenament en el Diari Oficial de la Generalitat Valenciana, i poden ser novament designats per un altre període igual consecutiu per una sola vegada. Els vocals que representen els interessos socials perdran aquesta condició per expiració del mandat, defunció o declaració d'incapacitat, renúncia, revocació per part de qui els va designar o apreciació per part del Consell Social de causa d'incompatibilitat. En aquests casos, el mandat del nou membre designat tindrà una duració igual al temps que restara per complir al membre que substituïsca.  
  
La Diputació Provincial d'Alacant, per Resolució de data 3 de novembre de 2023, ha designat Antonio Pérez Pérez com a vocal del Consell Social de la Universitat d'Alacant, en substitució de Carlos Mazón Guixot, nomenat mitjançant l'Ordre 9/2019, de 30 d'octubre, de la consellera d'Innovació, Universitats, Ciència i Societat Digital, per la qual nomena vocal del Consell Social de la Universitat d'Alacant (DOGV 8684, 25.11.2019).  
Una vegada vist el que s'ha exposat, d'acord amb el que es disposa en els articles 5, 6 i 7 de la Llei 2/2003, de 28 de gener, de consells socials de les universitats públiques valencianes, la proposta del director general d'Universitats, en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Primer  
Nomenar Antonio Pérez Pérez com a vocal del Consell Social de la Universitat d'Alacant en representació dels interessos socials i en substitució de Carlos Mazón Guixot.  
  
Segon  
El mandat tindrà una duració de quatre anys des del nomenament.  
  
  
Tercer  
Aquesta resolució produirà efectes el mateix dia de la publicació en el Diari Oficial de la Generalitat Valenciana.  
  
D'acord amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorreguda potestativament en reposició o bé caldrà plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant del conseller d'Educació, Universitats i Ocupació en el termini d'un mes comptat des de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos comptats des de l'endemà del dia que es publique en el Diari Oficial de la Generalitat Valenciana.  
  
València, 16 de novembre de 2023.- El conseller d'Educació, Universitats i Ocupació: José Antonio Rovira Jover.